Gemeenskap woedend oor jongste plaasaanval – praag.co.za — 20 jaar jonk!
Die gemeenskap het voor die hof rooi ballonne vasgehou. Die De Villiers-egpaar word vandag om 14:00 uit die NG kerk begrawe.
“Wys die f****r se gesig vir ons!” het omstanders gegil toe die 22-jarige beweerde moordenaar uit die landdroshof gekom het en na die polisievangwa begelei is.
“Voertsek hond!” het weerklink. Khetane is selfs deur landdros P. Ngindo afgejak toe hy sy regterhand opgesteek het om iets te sê.
“Hy is ’n bekende gesig op die dorp. Hy was totdat hy 16 jaar oud was, in ’n plaaslike kinderhuis,” het Thethekwa gesê.
Die vermoorde egpaar se seun, Dawie (53), is ernstig in die aanval beseer. Hy het ook verskeie meswonde opgedoen.
Amanda Appelgryn, woordvoerder van die Mediclinic Bloemfontein waar hy behandel word, sê Dawie is steeds in ’n stabiele toestand in die intensiewesorg-eenheid. Hy is steeds aan ’n ventilator gekoppel en onder swaar verdowing, het Beeld berig.
Skrywer Karin RoodtGepubliseer op 23 Oktober 2013 Kategorieë Afrikaanse nuus, NuusSleutelwoord Barkly-Oos, plaasaanval, plaasmoorde
Vorige Vorige artikel: Armes sien nie Loterygeld nie
Volgende Volgende artikel: Boer in Vryheid doodgeskiet